《九月九日李苏州东楼宴》
唐代·独孤及

是菊花开日，当君乘兴秋。风前孟嘉帽，月下庾公楼。

酒解留征客，歌能破别愁。醉归无以赠，只奉万年酬。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。